महाभारत के अनुसार, जहाँ गाय निर्भयतापूर्वक बैठकर साँस लेती है, वहाँ के सारे पापों को हर लेती है। संतान लाभ के लिये गौ-सेवा से उत्तम कोई उपाय नहीं है। गाय के रँभाने की आवाज कान में पड़ना मंगलकारी होता है। पुराणों में तो गो-रज को पापविनाशक बताया गया है। गाय की महिमा व्यक्त करते हुए महाकवि घाघ कहते हैं- ‘गाय के समान धन नहीं है और गेहूँ के समान अन्न नहीं है।’ वे आगे कहते हैं- ‘जिस किसान के पास गाय नहीं है, वह वास्तव में दरिद्र है।’